stanford-oval/wikipedia huggingface dataset:
ทาร์ทัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทาร์ทัน
ทิม แม็กกรอว์

| ทิม แม็กกรอว์ |
| --- | --- |
ทิม แม็กกรอว์ ในปี 2003
ข้อมูลพื้นฐาน
ชื่อเกิด: แซมมูเอล ทิโมธี แม็กกรอว์
เกิด:  (1967-05-01) 1 พฤษภาคม ค.ศ. 1967 (57 ปี)
ที่เกิด: Delhi, Louisiana, สหรัฐอเมริกา
แนวเพลง: เพลงคันทรี
อาชีพ: นักดนตรี, นักแสดง
เครื่องดนตรี: เสียงร้อง, กีตาร์, เปียโน
ช่วงปี: 1992-ปัจจุบัน
ค่ายเพลง: Curb Records

เว็บไซต์: Official Website
แซมมูเอล ทิโมธี "ทิม" แม็กกรอว์ (อังกฤษ: Samuel Timothy "Tim" McGraw) เกิดเมื่อวันที่ 1 พฤษภาคม ค.ศ. 1967 เป็นนักร้องคันทรีและนักแสดงชาวอเมริกัน ผลงานอัลบั้มและซิงเกิลมากมายสามารถขึ้นชาร์ตเพลงคันทรีในระดับต้น ๆ ทำให้เขาประสบความสำเร็จมียอดขายมากกว่า 40 ล้านชุด เขาแต่งงานกับนักร้องคันทรีสาว เฟธ ฮิลล์ และเขาเป็นลูกชายของอดีตนักเบสบอล ทัก แม็กกรอว์ ผลงานดังของเขารวมถึง "Indian Outlaw", "Don't Take the Girl", "I Like It, I Love It", "Something Like That", "It's Your Love" (ร่วมงานกับภรรยาเขา เฟธ ฮิลล์) และ "Live Like You Were Dying"
แม็กกรอว์มีผลงานอัลบั้มอันดับ 1 ติดต่อกัน 11 อัลบั้มบนชาร์ตบิลบอร์ดอัลบั้ม มีซิงเกิลอันดับ 1 บนบิลบอร์ดฮอตคันทรี 100 จำนวน 21 ซิงเกิล และมี 3 ซิงเกิลเป็นเพลงอันดับ 1 คันทรีประจำปี ("It's Your Love", "Just To See You Smile", และ "Live Like You Were Dying") [ต้องการอ้างอิง] เขาได้รับ 3 รางวัลแกรมมี ได้รับ 14 รางวัลสถาบันเพลงคันทรี ได้รับ 11 รางวัลสมาคมเพลงคันทรี ได้รับ 10 รางวัลอเมริกันมิวสิกอวอร์ดส และ 3 รางวัลพีเพิลส์ชอยซ์ และการออกทัวร์ที่ชื่อ โซลทูโซลทู ร่วมกับเฟธ ฮิลล์ถือว่าเป็นทัวร์ที่ทำรายได้มากที่สุดในประวัติเพลงคันทรี และเป็น 1 ใน 5 ของทุกแนวเพลง
แม็กกรอว์ยังก้าวสู่การแสดง รับบทสมทบในภาพยนตร์ของบิลลี บ็อบ ทอร์นตัน เรื่อง Friday Night Lights และ The Kingdom รับบทนำในภาพยนตร์ปี 2006 เรื่อง Flicka รับบทสมทบใน  Four Christmases แสดงร่วมกับวินซ์ วอห์นและรีส วิทเทอร์สปูน เขายังเป็นเจ้าของร่วมทีมแนชวิลล์แคตส์ ในลีกอารีนาฟุตบอล นอกจากนั้นเพลงเปิดตัวของเทย์เลอร์ สวิฟต์ ที่ชื่อ "Tim McGraw" กล่าวถึงเขาและเพลงของเขาที่ชื่อ "Can't Tell Me Nothin'"
ทิกเกตทูไรด์ (อัลบั้ม)

บทความนี้เกี่ยวกับอัลบั้มของเดอะคาร์เพนเทอส์ สำหรับความหมายอื่น ดูที่ ทิกเกตทูไรด์ (แก้ความกำกวม)
ทิกเกตทูไรด์ (อังกฤษ: Ticket to Ride) เป็นอัลบั้มแรกของคู่ดูโออเมริกัน วงเดอะคาร์เพนเทอส์ ณ เวลาที่ออกจำหน่ายในปี ค.ศ. 1969 ออกภายใต้ชื่ออัลบั้มว่า Offering แต่ไม่ประสบความสำเร็จด้านยอดขายมีเพียงซิงเกิ้ลดังเล็กน้อยที่ชื่อ "Ticket to Ride" เพลงบัลลาดที่นำเพลงของวงเดอะบีตเทิลส์มาทำใหม่ หลังจากที่วงเดอะคาร์เพนเทอส์สร้างชื่อเสียงขึ้นมาได้ อัลบั้มก็ออกขายอีกครั้งในระดับนานาชาติภายใต้ชื่ออัลบั้ม Ticket to Ride และมียอดขายพอสมควร
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Invocation" | John Bettis, Richard Carpenter | 1:04 |
| 2. | "Your Wonderful Parade" | John Bettis, Richard Carpenter | 2:54 |
| 3. | "Someday" | John Bettis, Richard Carpenter | 5:19 |
| 4. | "Get Together" | Chet Powers | 2:37 |
| 5. | "All Of My Life" | Richard Carpenter | 3:07 |
| 6. | "Turn Away" | John Bettis, Richard Carpenter | 3:12 |
| 7. | "Ticket To Ride" | John Lennon, Paul McCartney | 4:13 |
| 8. | "Don't Be Afraid" | Richard Carpenter | 2:07 |
| 9. | "What's The Use" | John Bettis, Richard Carpenter | 2:43 |
| 10. | "All I Can Do" | John Bettis, Richard Carpenter | 1:41 |
| 11. | "Eve" | John Bettis, Richard Carpenter | 2:53 |
| 12. | "Nowadays Clancy Can't Even Sing" | Neil Young | 4:21 |
| 13. | "Benediction" | John Bettis, Richard Carpenter | 0:41 |
อันดับ

| ชาร์ต | อันดับสูงสุด |
| --- | --- |
สหรัฐอเมริกา: 150 (1971)
สหราชอาณาจักร: 20 (1972) 35 (1975)
ญี่ปุ่น: 88
ออสเตรเลีย: 19
ทิมเบอร์ (เพลง)

"ทิมเบอร์" (อังกฤษ: Timber) เป็นเพลงของแรปเปอร์ชาวอเมริกัน พิตบูล ร้องรับเชิญโดยนักร้องชาวอเมริกัน เคชา เพลงออกจำหน่ายในวันที่ 7 ตุลาคม ค.ศ. 2013 เป็นซิงเกิลเปิดตัวจากอีพีของพิตบูลชื่อ เมลต์ดาวน์ เพลงผลิตโดยดร.ลู้ก เซอร์คัต และเซิร์มสไตล์ และผลิตเสริมโดยนิก ซีลีย์ ในเพลงได้สอดแทรกซิงเกิลปี ค.ศ. 1978 ของลี ออสการ์ เพลง "ซานฟรานซิสโกเบย์" และนำเสนอนักเล่นหีบเพลงปาก พอล แฮร์ริงตัน ซึ่งเล่นตลอดทั้งเพลงและมีคนบอกให้เขาเลียนแบบออสการ์
เพลงขึ้นอันดับหนึ่งบนชาร์ตบิลบอร์ดฮอต 100 สามสัปดาห์ต่อเนื่อง และขึ้นอันดับหนึ่งในประเทศอื่น ๆ อีกมากมาย รวมถึงแคนาดา (ขึ้นอันดับหนึ่งถึงแปดสัปดาห์ต่อเนื่องกัน) สหราชอาณาจักร เยอรมนี เนเธอร์แลนด์ และเดนมาร์ก
ทิพยทัศน์ของกางเขน (ห้องราฟาเอล)

บทความหลัก: ห้องราฟาเอล
| ทิพยทัศน์ของกางเขน |
| --- | --- |

ศิลปิน: เวิร์คช็อพของราฟาเอล
ปี: ค.ศ. 1520 - ค.ศ. 1524
ประเภท: จิตรกรรมฝาผนัง
สถานที่: วังพระสันตะปาปา, นครรัฐวาติกัน
ทิพยทัศน์ของกางเขน (อังกฤษ: The Vision of the Cross) เป็นจิตรกรรมฝาผนังที่เขียนโดยเวิร์คช็อพของราฟาเอล]]ผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1520 ถึงปี ค.ศ. 1524  หลังจากที่ราฟาเอลเสียชีวิตในปี ค.ศ. 1520 ผู้ที่เขียนอาจจะเป็นจานฟรานเชสโค เพ็นนิ, จุยลิโอ โรมาโน และราฟฟาเอลลิโน เดล โคลเล (Raffaellino del Colle)
“ทิพยทัศน์ของกางเขน” เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในกรุงวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล”  ภาพ “ทิพยทัศน์ของกางเขน” ตั้งอยู่ภายใน“ห้องคอนแสตนติน” (Sala di Costantino) เป็นภาพจักรพรรดิคอนแสตนตินก่อนที่ทรงเข้าต่อสู้ในยุทธการสะพานมิลเวียน (Battle of the Milvian Bridge) เมื่อวันที่28 ตุลาคม ค.ศ. 312 ตามตำนานจักรพรรดิคอนแสตนตินทรงเห็นกางเขนส่องสว่างอยู่บนฟ้า ซึ่งเป็นเหตุการณ์ที่ทำให้มีพระราชดำรัส “สัญลักษณ์นี้นำมาซึ่งชัยชนะ” (In hoc signo vinces) ในจิตรกรรมชิ้นนี้จารึกเป็นภาษากรีกโบราณ “สัญลักษณ์นี้คือชัยชนะ” (Εν τούτῳ νίκα)
ลักษณะภาพเป็นแบบแมนเนอริสม์ที่เต็มไปด้วยความสับสนยุ่งเหยิงที่ประกอบด้วยมังกร, คนแคระ, พระสันตะปาปาสององค์ และสัญลักษณ์อื่นๆ สัดส่วนของทหารก็ไม่ถูกต้องที่บางครั้งดูเตี้ยกว่าผู้ที่อยู่ใกลออกไป
ดูเพิ่ม

ห้องราฟาเอล
วังพระสันตะปาปา
จิตรกรรมฝาผนัง
ราฟาเอล
| ด ค กจิตรกรรมฝาผนังในห้องราฟาเอล |
| --- | --- |
จิตรกรรม:  ทิพยทัศน์ของกางเขน  ยุทธการสะพานมิลเวียน  จักรพรรดิคอนแสตนตินอุทิศดินแดน  จักรพรรดิคอนแสตนตินรับศีลจุ่ม  การขับเฮลิโอโดรัสจากวัด  การปลดปล่อยนักบุญปีเตอร์  การพบปะระหว่างพระสันตะปาปาเลโอกับอัตติลา  ปาฏิหาริย์ที่โบลเซนา  ปุจฉาวิสัชนาเรื่องศีลศักดิ์สิทธิ์  สำนักแห่งเอเธนส์  ภูเขาพาร์นาสสัส  คุณธรรมสามอย่าง  คำสัตย์ปฏิญาณของพระสันตะปาปาลีโอที่สาม  พิธีราชาภิเษกของชาร์เลอมาญ  เพลิงไหม้ในเมือง  ยุทธการออสเตีย 
จิตรกร:  ราฟาเอล  จานฟรานเชสโค เพ็นนิ  จุยลิโอ โรมาโน  ราฟาเอลลิโน เดล โคลเล 
 ห้องราฟาเอล  งานเขียนโดยราฟาเอล  จิตรกรรมฝาผนัง  ศิลปะเรอเนสซองซ์  วังพระสันตะปาปา  นครรัฐวาติกัน 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ทิเบตน้อย

ทิเบตน้อย (อังกฤษ: Little Tibet) อาจหมายถึง
ลาดัก ดินแดนทางตอนเหนือของประเทศอินเดีย
บัลติสถาน ดินแดนทางตอนเหนือของประเทศปากีสถาน
ลิตเติลทิเบต ชุมชนคนพลัดถิ่นในพาร์กเดล โตรอนโต ประเทศแคนาดา ประชากรโดยมากเป็นชาวทิเบต
ทิม เบลก เนลสัน

| ทิม เบลก เนลสัน |
| --- | --- |
Nelson at the 2016 Fantastic Fest
เกิด:  (1964-05-11) พฤษภาคม 11, 1964 (60 ปี) Tulsa, Oklahoma, U.S.
การศึกษา: Brown University (BA) Juilliard School (GrDip)
อาชีพ: นักแสดง, นักเขียน, ผู้กำกับ
ปีปฏิบัติงาน: 1989–ปัจจุบัน
คู่สมรส: Lisa Benavides (สมรส 1994)
บุตร: 3
ทิโมธี เบลก เนลสัน (อังกฤษ: Tim Blake Nelson; เกิด 11 พฤษภาคม พ.ศ. 2507) เป็นนักแสดง, นักเขียน และผู้กำกับชาวอเมริกัน บทบาทที่โด่งดังที่สุดของเขา ได้แก่ Delmar O'Donnell ใน O Brother, Where Art Thou? (2000), Dr. Pendanski ใน Holes (2003), Daniel "Danny" Dalton Jr. ใน Syriana (2005), Dr. Samuel Sterns ใน The Incredible Hulk (2008), Richard Schell ใน Lincoln (2012), Buster Scruggs ใน The Ballad of Buster Scruggs (2018) และ Wade Tillman / Looking Glass ในซีรีส์ HBO เรื่อง Watchmen (2019) ซึ่งเขาได้รับการเสนอชื่อเข้าชิงรางวัลโทรทัศน์ Critics' Choice Television Award
ทิชชู

ทิชชู หรือ กระดาษทิชชู (อังกฤษ: tissue paper) เป็นกระดาษประเภทหนึ่งที่ผลิตจากเยื่อกระดาษ โดยทั่วไปกระดาษทิชชูแบ่งออกได้เป็นหลายประเภทตามประโยชน์ใช้สอย แต่ในประเทศไทย ผู้คนมักนิยมเรียกเหมารวมกระดาษในกลุ่มนี้ว่ากระดาษทิชชู และมักไม่แยกการใช้งานของกระดาษทิชชูในกลุ่มนี้
ประเภทของกระดาษทิชชู

กระดาษเช็ดหน้า (facial tissue) เป็นกระดาษทิชชู ที่มีคุณสมบัติความเหนียว นุ่ม เนื่องจากใช้สำหรับซับน้ำภายหลังล้างหน้า หรือใช้สำหรับชำระล้างเครื่องสำอาง เป็นต้น มักจะบรรจุมาในกล่องทรงสี่เหลี่ยม หรือในรูปห่อพลาสติกขนาดเล็ก โดยมีการออกแบบลวดลายบรรจุภัณฑ์ที่งดงาม กระดาษเช็ดหน้านิยมทำเป็นสีขาว
กระดาษชำระ (toilet paper) เป็นกระดาษทิชชู ที่มีคุณสมบัติความเปี่ยยยุ่ยง่ายเมื่อโดนน้ำ ในต่างประเทศจะใช้กระดาษชำระเฉพาะในห้องส้วมเท่านั้น โดยทั่วไปมีลักษณะเป็นม้วนกลมความกว้าง 4.5 นิ้ว กระดาษชำระอาจมีการใส่สี และพิมพ์ลวดลายเพื่อเพิ่มความงาม
กระดาษเช็ดปาก (table napkins) กระดาษทิชชูประเภทนี้มีสองลักษณะ ประเภทแรก เป็นกระดาษทิชชูที่จัดไว้ในห้องน้ำ เพื่อเช็ดทำความสะอาดมือ อีกประเภทใช้สำหรับวางบนโต๊ะอาหาร ใช้แทนผ้าเช็ดปากสำหรับการรับประทานอาหารแบบตะวันตก ในกลุ่มประเทศยุโรปและอเมริกา มักมีการทำกระดาษเช็ดปากเป็นสีสัน และลวดลายต่าง ๆ สวยงามเพื่อใช้ประดับบนโต๊ะอาหาร สำหรับประเทศไทยนั้น กระดาษเช็ดปากนิยมทำเป็นสีชมพู เนื่องจากโดยมากจะนำไปใช้ในงานมงคล เช่น งานมงคลสมรส เป็นต้น
กระดาษชำระอเนกประสงค์ (paper towels) เป็นกระดาษทิชชูสำหรับใช้ในงานบ้านทั่วไป ทดแทนผ้าเช็ดพื้น หรือผ้าเช็ดโต๊ะ ในประเทศไทยกระดาษชำระอเนกประสงค์ไม่เป็นที่นิยม และไม่เป็นที่รู้จักกันมากนัก โดยทั่วไปจำผลิตออกมาในรูปแบบม้วน แต่มีความกว้างของแผ่นประมาณ 9 - 10 นิ้ว และเนื้อกระดาษมีความเหนียวเพื่อใช้ทำความสะอาด และการใช้งานทั่วไป
กระดาษห่อของ (wrapping tissue) เป็นกระดาษทิชชูที่ใช้เพื่อห่อหุ้มวัตถุสิ่งของ
ดูเพิ่ม

กระดาษ
กระดาษชำระ
กระดาษย่น (crêpe paper)
กระดาษเช็ดหน้า
กระดาษชำระ
กระดาษชำระอเนกประสงค์
ทายาทผู้มีสิทธิโดยตรง

เจ้าชายวิลเลียม เจ้าชายแห่งเวลส์ “พระรัชทายาท” แห่งราชบัลลังก์สหราชอาณาจักร
ทายาทผู้มีสิทธิโดยตรง (อังกฤษ: heir apparent) คือทายาทผู้ (นอกจากมีเหตุการณ์อันคาดไม่ถึง) ที่ไม่สามารถมีผู้ใดมาแทนได้ในการรับตำแหน่งหรือมรดก เป็นคำที่ตรงกันข้ามกับคำว่า “ทายาทโดยสันนิษฐาน” (heir presumptive) ผู้เป็นทายาทอยู่ในสายที่มีสิทธิแต่อาจจะมาแทนได้เมื่อใดก็ได้
กรณีที่หมายถึงทายาทตำแหน่งขุนนางสืบตระกูลโดยเฉพาะในกรณีของพระมหากษัตริย์จะเรียกว่ารัชทายาท (heir to the throne) และใช้เป็นอุปลักษณ์ว่าผู้นั้นเป็นผู้ได้ผ่านพิธีในการยอมรับในตำแหน่งเช่นว่าอย่างเป็นทางการ (“anointed”) ไม่ว่าจะเป็นในด้านการเมืองหรือผู้นำทางธุรกิจ
“ทายาทผู้มีสิทธิโดยตรง” ไม่ปรากฏบ่อยนักและถ้าใช้ในภาษาอังกฤษก็มักจะใช้ในรูป “Heir Apparent” สถาบันพระมหากษัตริย์ส่วนใหญ่แล้วก็จะมีตำแหน่งเป็นทางการสำหรับรัชทายาทผู้มีสิทธิโดยตรงเช่น “มกุฎราชกุมาร” หรือมีตำแหน่งที่มีชื่อเฉพาะเช่น “เจ้าชายแห่งออเรนจ์” (Prince of Orange) ในเนเธอร์แลนด์  “เจ้าชายแห่งเวลส์”  ในสหราชอาณาจักร หรือ เจ้าชายแห่งอัสตูเรียส ในสเปน
ดยุกแห่งบราบันต์ ใน เบลเยียม
ตำแหน่ง

ตำแหน่งสำหรับทายาทผู้มีสิทธิโดยตรงมีดังนี้
มกุฎราชกุมาร
เจ้าชายรัชทายาท
ราชกุมาร
อุปราช
ตำแหน่ง > ตำแหน่งอื่น ๆ > ปัจจุบัน

ดยุกแห่งบราบันต์ (เบลเยียม)
ดยุกแห่งบรากันซา (โปรตุเกส)
ดยุกแห่งคอร์นวอลล์ (อังกฤษ)
ดยุกแห่งรอธซี (สกอตแลนด์)
เจ้าชายแห่งอัสตูเรียส (สเปน)
เจ้าชายแห่งฌิโรนา (อารากอน)
เจ้าชายแห่งออเรนจ์ (เนเธอร์แลนด์)
เจ้าชายแห่งเวลส์ (บริเตนใหญ่)
ตำแหน่ง > ตำแหน่งอื่น ๆ > ในอดีต

โดแฟ็ง (ฝรั่งเศส)
ดยุกแห่งบรากันซา (โปรตุเกส)
มาร์คกราฟแห่งมอเรเวีย (โบฮีเมีย)
เจ้าชายแห่งเพียมอนเต (อิตาลี)
เจ้าชายแห่งเนเปิลส์ (อิตาลี)
เจ้าชายแห่งเทอร์โนโว (บัลแกเรีย)
เจ้าชายแห่งเวียนา (นาวาร์)
จุลกษัตริย์ (ฮังการี)
ซาเรวิช (รัสเซีย)
ซีซาร์ (โรมัน)
ซิมบาซิเลวส์ (ไบแซนไทน์)
เอเธลลิง (แองโกล-แซกซัน)
ดยุคแห่งเอสโตเนีย (เดนมาร์ก)
เจ้าชายแห่งนอร์เวย์ (เดนมาร์ก–นอร์เวย์)
ดยุคแห่งวาล็องติโน (โมนาโก)
พระมหากษัตริย์แห่งชาวโรมัน (โรมันอันศักดิ์สิทธิ์)
ดยุคแห่งสปาร์ตา (กรีซ)
มาซควิสแห่งบุซ (โมนาโก)
เจ้าชายแห่งบราซิล (โปรตุเกส)
ดยุคแห่งสแกนเนีย (สวีเดน)
เจ้าชายแห่งอานิ (อาร์เมเนียตะสันตก)
เจ้าชายแห่งอัลบาลูเลีย (โรมาเนีย)
แกรนด์วอยโวเดอแห่งกราโฮโว (มอนเตเนโกร)
เจ้าชายแห่งเวนิส (อิตาลี)
ดยุคแห่งกาลาเบรีย (ซิซิลีทั้งสอง)
เจ้าชายแห่งซาอิด (อียิปต์)
เจ้าจากัวร์ (เมโสอเมริกา)
เจ้าแห่งฮาวาย (ฮาวาย)
ดูเพิ่ม

ทายาทโดยสันนิษฐาน
รายพระนามรัชทายาท
รัชทายาทที่ได้รับสมมุติ
ทิฟฟานี

ทิฟฟานี (อังกฤษ: Tiffany) อาจหมายถึง
บุคคล

ทิฟฟานี (นักร้อง)
ทิฟฟานี (นักร้องเกาหลีใต้)
สถานที่

ทิฟฟานี (รัฐวิสคอนซิน)
ทินลิซซี

| ทินลิซซี |
| --- | --- |
ทินลิซซี ในคอนเสิร์ตที่แมนเชสเตอร์อพอลโลปี 1983 (จากซ้าย-ขวา: จอห์น ไซเคส, ฟิล ลินอตต์, สกอตต์ กอร์แฮม และดาร์เรน วาร์ตัน)
ข้อมูลพื้นฐาน
ที่เกิด: ดับลิน, ไอร์แลนด์
แนวเพลง: ฮาร์ดร็อก, บลูส์ร็อก, เฮฟวีเมทัล
ช่วงปี: 1969–83, 1996–2001, 2004–ปัจจุบัน
ค่ายเพลง: เดกกา, เวอร์ทิโก, เมอร์คิวรี (US), บีเอ็มจี, อีเอ็มไอ, เดแรม, วอร์เนอร์บราเธอร์ (US)

สมาชิก: สกอตต์ กอร์แฮม   ดาร์เรน วาร์ตัน   ริกคี วอร์วิค   เดมอน จอห์นสัน   มิคคี ดี
อดีตสมาชิก: ฟิล ลินอตต์   ไบรอัน โดนีย์   อีริค เบลล์   อีริค วริกเซิน   แกรี มัวร์   แอนดี กี   จอห์น แคนน์   ไบรอัน โรเบิร์ตสัน  มาร์ค เนาส์ซีฟ    มิดจ์ เออร์    เดฟ เฟลตต์   สโนวี ไวท์   จอห์น ไซเคส   มาร์โก เมนโดซา   ทอมมี อัลดริดจ์  แรนดี กเร็ก   ไมเคิล ลี   ฟรานเซสโก ดิคอสโม   วิเวียน แคมป์เบลล์  ริชาร์ด ฟอร์ตัส

เว็บไซต์: thinlizzyband.com
ทินลิซซี (อังกฤษ: Thin Lizzy) เป็นวงฮาร์ดร็อกจากกรุงดับลิน ประเทศไอร์แลนด์ ก่อตั้งในปี 1969 ด้วย 2 ผู้ก่อตั้งหลัก ได้แก่มือกลองไบรอัน ดาว์นีย์ (Brian Downey) และมือเบสและร้องนำ ฟิล ลินอตต์ (Phil Lynott) ซึ่งพวกเขารวมกลุ่มกันสมัยเรียนอยู่ในโรงเรียน โดยมีลินอตต์ ที่ถือเป็นไอคอนของวง ซึ่งได้รับการจดจำด้วยเอกลักษณ์ไว้หนวดอ่อนๆและทรงผมบ๊อบ เขาได้ร่วมอัดสตูดิโอกับวงถึง 12 อัลบั้ม ทินลิซซีมีเพลงที่ประสบความสำเร็จอย่างสูงอาทิเช่น "วิสกีย์อินเดอะจาร์" (Whiskey in the Jar), "เจลล์เบรค" (Jailbreak) และ "เดอะบอยส์อาร์แบ๊กค์อินทาวน์" (The Boys Are Back in Town) ซึ่งเพลงเหล่านี้ยังคงถูกนำมาเล่นบ่อยครั้งในสไตล์ฮาร์ดร็อกและคลาสสิกร็อกตามเสียงวิทยุ นับตั้งแต่ลินอตต์เสียชีวิตลงในปี 1986 ด้วยวัยเพียง 36 ปี กระแสความนิยมของทินลิซซีก็หายไป จนต่อมาสมาชิกวงรุ่นที่ร่วมเล่นกับลินอตต์ก็กลับมารวมอีกครั้งทั้งมือกีตาร์ สกอตต์ กอร์แฮม (Scott Gorham ) และจอห์น ไซเคส (John Sykes) แม้ว่าไซเคสจะออกไปในปี 2009 ก็ตาม กอร์แฮมก็ยังคงวงชื่อนี้ไว้ต่อ โดยได้มือกลองไบรอัน โดนีย์มาร่วม (Brian Downey)
ทินลิซซีภายใต้มือเบสและร้องนำอย่าง ลินอตต์ ซึ่งแต่งเพลงเกือบทุกเพลงของวง และถือเป็นชาวไอริชผิวสีคนแรกๆที่ถือว่าประสบความสำเร็จอย่างสูงในวงการร็อก ทินลิซซี ยังประกอบด้วยมือกีตาร์ที่สร้างความสำเร็จให้กับเพลงในสไตล์ฮาร์ดร็อกและรวมถึงมือกลองที่คอยสร้างจังหวะเคียงคู่กับลินอตต์ในฐานะมือเบส วงได้เปลี่ยนสมาชิกบ่อยครั้ง เคยมีครั้งหนึ่งที่เปิดรับสมาชิกที่เป็นคาทอลิกและโปรแตสแตนท์ ในช่วงที่ไอร์แลนด์กำลังมีปัญหาเรื่องนิกายกันอยู่ ดนตรีของพวกเขาส่งผลต่ออิทธิพลต่อหลายแนวดนตรี ทั้ง บลูส์, โซล, ไซเคเดลิกร็อก และรวมถึงดนตรีโฟล์คพื้นบ้านของชาวไอริช แต่ทินลิซซีมักจะถูกจัดเป็นวงฮาร์ดร็อกและในบางครั้งก็เป็นถึงขั้นเฮฟวีเมทัล อ้างจากนิตยสารโรลลิงสโตน ก็ได้กล่าวว่าทินลิซซี เป็นวงฮาร์ดร็อกอย่างแท้จริง "แสนจะห่างไกลจากเสียงร้องแนวเมทัลยุค 70".
สมาชิก

สกอตต์ กอร์แฮม – กีตาร์, ประสานเสียง (1974–83, 1996–2001, 2004–)
ดาร์เรน วาร์ตัน – คีย์บอร์ด, เสียงร้อง(1981–83, 1996–2001, 2010–)
ริกคี วอร์วิค – เสียงร้องหลัก, กีตาร์ (2010–)
เดมอน จอห์นสัน – กีตาร์, ประสานเสียง (2011–)
มิคคี ดี – กลอง, เครื่องตี (2016–)
อัลบั้ม

Thin Lizzy (1971)
Shades of a Blue Orphanage (1972)
Vagabonds of the Western World (1973)
Nightlife (1974)
Fighting (1975)
Jailbreak (1976)
Johnny the Fox (1976)
Bad Reputation (1977)
Black Rose: A Rock Legend (1979)
Chinatown (1980)
Renegade (1981)
Thunder and Lightning (1983)
ทารก

ทารกแรกเกิดในประเทศอินโดนีเซียกำลังจะถูกตัดสายสะดือ
ทารกฝาแฝด อายุ 8 เดือน
ทารก (อังกฤษ: infant) คือ เด็กแบเบาะ หรือ เด็กเล็ก ๆ ทั่วไปหมายถึงเด็กอายุระหว่าง 1 เดือนขึ้นไป จนถึง 1-2 ปี โดยทารกอายุน้อยกว่า 1 เดือน เรียกว่า ทารกแรกเกิด (อังกฤษ: newborn, neonate) เด็กอายุ 1-2 ปีขึ้นไป อาจเรียกว่า เด็กวัยหัดเดิน (อังกฤษ: toddler) เด็กที่อยู่ในครรภ์ เรียกว่า ทารกในครรภ์ (อังกฤษ: fetus)
ลักษณะทางกายภาพของทารกแรกเกิด

ทารกแรกเกิดโดยทั่วไปจะมีไหล่และสะโพกที่กว้าง ท้องยื่น และแขนขาค่อนข้างยาวเมื่อเทียบกับขนาดตัว ข้อมูลจากกลุ่มประเทศพัฒนาแล้วพบว่าความยาวโดยเฉลี่ยของทารกแรกเกิดจะอยู่ที่ 35.6-50.8 เซนติเมตร ส่วนทารกแรกเกิดที่เกิดก่อนกำหนดจะมีขนาดเล็กกว่านี้
ลักษณะทางกายภาพของทารกแรกเกิด > น้ำหนัก

น้ำหนักแรกเกิดของทารกที่เกิดครบกำหนดโดยเฉลี่ยจะอยู่ที่ 3.4 กิโลกรัม และมักอยู่ในช่วง 2.7-4.6 กิโลกรัม
ในช่วง 5-7 วันหลังเกิด ทารกแรกเกิดมักมีน้ำหนักตัวลดลงประมาณ 3-7% เป็นผลจากการปัสสาวะเอาน้ำส่วนเกินในร่างกายซึ่งปกติจะอยู่ในปอดและเนื้อเยื่ออื่น ๆ ออกมา ประกอบกับการที่ปริมาณน้ำนมแม่ในช่วงแรกยังน้อยอยู่ซึ่งจะเพิ่มขึ้นในวันหลัง ๆ หลังจากพ้นสัปดาห์แรกไปแล้ว ทารกแรกเกิดปกติจะมีน้ำหนักเพิ่มขึ้นประมาณ 10-20 กรัมต่อวัน
ลักษณะทางกายภาพของทารกแรกเกิด > ศีรษะ

ศีรษะของทารกแรกเกิดจะมีขนาดใหญ่มากเมื่อเทียบกับขนาดตัว และในกะโหลกศีรษะก็จะมีขนาดใหญ่มากเมื่อเทียบกับใบหน้า ในขณะที่ผู้ใหญ่จะมีขนาดกะโหลกศีรษะเป็นหนึ่งในเจ็ดของความสูง แต่ทารกแรกเกิดจะมีขนาดกะโหลกศีรษะเป็นหนึ่งในสี่ของความยาวตัว ขนาดรอบศีรษะของทารกแรกเกิดโดยปกติจะอยู่ที่ 33-36 เซนติเมตร แต่ละชิ้นส่วนของกะโหลกศีรษะของทารกแรกเกิดจะยังประสานกันไม่สนิทเกิดเป็นจุดที่ไม่มีกระดูกเรียกว่ากระหม่อม ซึ่งตำแหน่งที่ใหญ่ที่สุดจะมีอยู่สองตำแหน่งเรียกว่ากระหม่อมหน้า มีรูปร่างเป็นสี่เหลี่ยมขนมเปียกปูน และกระหม่อมหลังมีรูปร่างเป็นสามเหลี่ยม เมื่อทารกเจริญเติบโตขึ้นชิ้นส่วนแต่ละชิ้นของกะโหลกศีรษะจะค่อย ๆ โตขึ้นและเชื่อมเข้าด้วยกันตามธรรมชาติ
การที่ชิ้นส่วนกะโหลกศีรษะไม่เชื่อมกันสนิทตั้งแต่แรกเกิดนี้ทำให้ทารกมนุษย์ที่มีศีรษะและสมองขนาดใหญ่สามารถคลอดผ่านช่องคลอดที่ถูกวิวัฒนาการมาให้รองรับการยืนเดินด้วยสองขาได้ เนื่องจากแผ่นกะโหลกแต่ละชิ้นสามารถเคลื่อนเข้าหาหรือแม้แต่เกยกันได้ระหว่างคลอด ทารกแรกเกิดบางคนจึงมีรูปร่างของศีรษะที่บิดเบี้ยวไปเล็กน้อย ซึ่งจะค่อย ๆ คืนกลับสู่รูปร่างปกติภายใน 2-3 วันหรือไม่กี่สัปดาห์หลังเกิด หนังศีรษะของทารกแรกเกิดอาจบวมหรือรอยช้ำได้โดยเฉพาะในทารกแรกเกิดที่ไม่มีเส้นผม บริเวณรอบ ๆ ตาก็อาจบวมฉุเล็กน้อยได้ ซึ่งเป็นผลจากการคลอด
ลักษณะทางกายภาพของทารกแรกเกิด > ผมและขน

ทารกแรกเกิดบางคนจะมีขนตามร่างกาย เป็นขนเส้นเล็กละเอียด สีอ่อน เรียกว่า ขนอ่อน มักเห็นได้ชัดที่บริเวณหลัง ไหล่ หน้าผาก หู และใบหน้าของทารกเกิดก่อนกำหนด ขนอ่อนนี้จะหลุดร่วงหายไปภายใน 2-3 สัปดาห์ ทารกแรกเกิดบางคนมีเส้นผมหนาเต็มศีรษะ ส่วนบางคนโดยเฉพาะทารกแรกเกิดชาวคอเคเซียนอาจมีเส้นผมเพียงเล็กน้อยหรือไม่มีเส้นผมเลย ซึ่งเส้นผมที่มีเล็กน้อยนี้อาจเป็นผมสีบลอนด์หรือสีน้ำตาลแม้พ่อแม่จะมีผมดำก็ได้
ทาวน์เซนด์ แฮร์ริส

| ทาวน์เซนด์ แฮร์ริส |
| --- | --- |
ทาวน์เซนด์ แฮร์ริส ใน ค.ศ. 1855 (painted by James Bogle)
เกิด: 3 October 1804 เขตวอชิงตัน นิวยอร์ก,  สหรัฐ
เสียชีวิต: 25 กุมภาพันธ์ ค.ศ. 1878(1878-02-25) (73 ปี) นิวยอร์ก,  สหรัฐ
ทาวน์เซนด์ แฮร์ริส (อังกฤษ: Townsend Harris, 3 ตุลาคม 1804 – 25 กุมภาพันธ์ 1878) เป็นพ่อค้าและนักการเมืองชาวอเมริกัน ผู้ทำหน้าที่เป็นกงสุลสหรัฐอเมริกาประจำญี่ปุ่นคนแรก เขาเป็นผู้ริเริ่มเจรจา "สนธิสัญญาแฮร์ริส" (Harris Treaty) ระหว่างสหรัฐอเมริกากับรัฐบาลโชกุนในปี 1856 สนธิสัญญาฉบับนี้ถือเป็นจุดเปลี่ยนสำคัญที่เปิดประตูให้ญี่ปุ่นค้าขายและแลกเปลี่ยนวัฒนธรรมกับต่างประเทศเป็นครั้งแรกในยุคเอโดะ
ในนิวยอร์ก

แฮร์ริสเกิดในหมู่บ้านแซนดี้ฮิลล์ (ปัจจุบันคือฮัดสันฟอลส์) ในเขตวอชิงตัน ทางตอนเหนือของรัฐนิวยอร์ก เขาย้ายมาที่มหานครนิวยอร์กตั้งแต่เด็ก ซึ่งเขาได้กลายเป็นพ่อค้าและผู้นำเข้าที่ประสบความสำเร็จจากประเทศจีน
ในปี 1846 แฮร์ริสเข้าร่วมคณะกรรมการการศึกษาของนครนิวยอร์ก ทำหน้าที่เป็นประธานจนถึงปี 1848 เขาเป็นนักอ่านที่รักการอ่านและใฝ่รู้ และยังเรียนภาษาฝรั่งเศส อิตาลี และสเปนด้วยตัวเอง เขาก่อตั้งฟรีอะคาเดมีแห่งเมืองนิวยอร์กซึ่งต่อมาได้กลายเป็นซิตี้คอลเลจออฟนิวยอร์ก เพื่อมอบโอกาสทางการศึกษาให้กับชนชั้นแรงงานในเมือง โรงเรียนมัธยมทาวน์เซนด์ แฮร์ริส ซึ่งตั้งชื่อเพื่อเป็นเกียรติแก่เขา แยกออกมาจากหลักสูตรระดับมัธยมศึกษาของฟรีอะคาเดมี โรงเรียนอยู่มาจนถึงปี 1942 เมื่อฟิออเรลโล ลาการ์เดีย นายกเทศมนตรีนครนิวยอร์กในขณะนั้นสั่งปิดด้วยเหตุผลด้านงบประมาณ โรงเรียนมัธยมทาวน์เซนด์ แฮร์ริสถูกสร้างขึ้นใหม่ในปี 1984 เน้นวิชาศิลปศาสตร์
สนธิสัญญาแฮร์ริสกับสยาม

แฮร์ริส แม้จะใจร้อนอยากไปรับตำแหน่งใหม่ที่ญี่ปุ่น แต่เขาก็แวะไปกรุงเทพก่อน เพื่อทบทวนและแก้ไขสนธิสัญญาโรเบิร์ตที่ลงนามไว้เมื่อปี 1833 ในระหว่างการเข้าเฝ้าพระบาทสมเด็จพระปิ่นเกล้าเจ้าอยู่หัว ซึ่งสามารถตรัสภาษาอังกฤษและมีความสัมพันธ์ที่ดีกับชาติตะวันตก ทาวน์เซนด์ แฮร์ริส ได้นำเสนอจุดยืนของอเมริกา เนื่องจากการสรุปสนธิสัญญาเบาว์ริงฉบับสมบูรณ์ล่าช้าทำให้แฮร์ริสต้องรอนานประมาณ 1 เดือน แต่เขาเจรจาเพียงเล็กน้อยเพื่อเปลี่ยนแปลงให้กลายเป็นสนธิสัญญาแฮร์ริส
บรรณานุกรม

Cosenza, Mario Emilio (1930), The Complete Journal of Townsend Harris, First American Consul General and Minister to Japan, New York: Doubleday, ISBN 978-1-4325-7244-0, Reprinted by Kessinger Publishing Company, Whitefish, Montana, 2007
Dulles, Foster Rhea (1965), Yankees and Samurai: America's Role in the Emergence of Modern Japan, 1791–1900, New York: Harper & Row
Griffis, William Elliot (1895), Townsend Harris, First American Envoy in Japan, New York: Houghton, Mifflin, and Company, ISBN 9781404729636 A full-text copy of this book.
Perrin, Noel (1979), Giving up the gun, Boston: David R. Godine, ISBN 0-87923-773-2
ทิโมที ลอเรนซ์

| พลเรือโท เซอร์ทิโมที ลอเรนซ์ |
| --- | --- |
ทิโมที เจมส์ ฮามิลตัน ลอเรนซ์

เกิด: 1 มีนาคม พ.ศ. 2498 (69 ปี) ลอนดอน ประเทศอังกฤษ สหราชอาณาจักร
มีชื่อเสียงจาก: ราชองครักษ์ในสมเด็จพระราชินีนาถเอลิซาเบธที่ 2 แห่งสหราชอาณาจักร
ตำแหน่ง: ราชองครักษ์ในสมเด็จพระราชินีนาถ
วาระ: พ.ศ. 2529–2532
คู่สมรส: เจ้าหญิงแอนน์ พระราชกุมารี
บิดามารดา: สจ็วต ลอเรนซ์ บาร์บารา ลอเรนซ์

ยศที่ได้รับการแต่งตั้ง
รับใช้: สหราชอาณาจักร
แผนก/สังกัด: กองทัพเรือสหราชอาณาจักร
ประจำการ: พ.ศ. 2516–2554
ชั้นยศ:  พลเรือโท
บำเหน็จ: เครื่องราชอิสริยาภรณ์รอยัลวิกตอเรียน
 
พลเรือโท เซอร์ทิโมที เจมส์ ฮามิลตัน ลอเรนซ์ (อังกฤษ: Timothy James Hamilton Laurence; เกิดวันที่ 1 มีนาคม พ.ศ. 2498) เป็นคู่สมรสคนที่สองในเจ้าหญิงแอนน์ พระราชกุมารี และอดีตนายทหารเรือเกษียณอายุราชการในกองทัพเรือสหราชอาณาจักร เขาเคยเป็นราชองครักษ์ของสมเด็จพระราชินีนาถระหว่าง พ.ศ. 2529–2532
ทิโมธี อีแวนส์

| Timothy Evans |
| --- | --- |
เกิด: Timothy John Evans 20 พฤศจิกายน ค.ศ. 1924(1924-11-20) Merthyr Tydfil, Glamorgan, Wales
เสียชีวิต: 9 มีนาคม ค.ศ. 1950(1950-03-09) (25 ปี) HMP Pentonville, London, England
สาเหตุเสียชีวิต: Execution by hanging
สุสาน: St Patrick's Roman Catholic Cemetery, London, England
สัญชาติ: British
อาชีพ: Lorry driver
มีชื่อเสียงจาก: Wrongfully executed for the murder of his daughter
ทิโมธี จอห์น อีแวนส์ (อังกฤษ: Timothy John Evans) (20 พฤศจิกายน ค.ศ. 1924 - 9 มีนาคม ค.ศ. 1950) เป็นชายชาวเวลส์ที่ถูกตัดสินประหารชีวิตผิดพลาด เสียชีวิตด้วยวิธีแขวนคอ ในข้อหาฆาตกรรมภรรยาและลูกสาววัยทารกของตัวเอง ในบ้านเลขที่ 10 ริลลิงตันเพลส น็อตติงฮิล ลอนดอน ระหว่างการไต่สวนเขาได้กล่าวหาว่าเพื่อนบ้านชั้นล่างของเขา ชื่อว่า จอห์น คริสตี เป็นคนร้ายตัวจริง
สามปีหลังจากอีแวนส์ถูกประหารชีวิต เจ้าพนักงานจึงพบว่าคริสตีเป็นฆาตกรต่อเนื่อง ที่ได้ฆ่าผู้หญิงในบ้านหลังเดียวกันนี้มาแล้ว 6 คน รวมถึงภรรยาของตัวเองด้วย ก่อนจะถูกตัดสินประหารชีวิต คริสตีได้สารภาพว่าเขาเป็นผู้ที่ฆ่าภรรยาของอีแวนส์เอง  ต่อมาใน ค.ศ. 1966 ก็ได้ข้อสรุปเพิ่มเติมว่าคริสตีเป็นผู้ที่ฆ่าลูกสาวของอีแวนส์ด้วย หลังจากนั้นอีแวนส์จึงได้รับการอภัยโทษ หลังจากเสียชีวิตไปแล้ว
ทิม ฮาวเวิร์ด

ทิโมธี แมทธิว "ทิม" ฮาวเวิร์ด (อังกฤษ: Timothy Matthew "Tim" Howard) เกิดเมื่อวันที่ 6 มีนาคม ค.ศ. 1979 เป็นนักฟุตบอลชาวอเมริกัน ปัจจุบันเล่นให้กับคอโลแรโด แรพิดส์ในเมเจอร์ลีกซอกเกอร์ และทีมชาติสหรัฐอเมริกา